རྒྱ་གར་གྱི་རྒྱལ་དར་སྒྲེང་འཛུགས་ཀྱི་མཛད་སྒོ་གྲུབ་རྗེས་སྲིད་སྐྱོང་བློ་བཟང་སེང་གེ་མཆོག་གིས།དེ་རིང་རྒྱ་གར་རང་བཙན་ཉིན་མོར་བོད་མིའི་སྒྲིག་འཛུགས་ནས་རྒྱ་གར་གཞུང་མང་གཉིས་ལ་རྒྱ་གར་རང་བཙན་ཉིན་མོར་འཚམས་འདྲི་ཞུས་ཡི་ཡོད།རྩ་བའི་རྒྱ་གར་ལ་རང་བཙན་ཐོབ་ནས་ལོ་བདུན་ཅུ་དོན་གྲངས་ནང་།དཔལ་འབྱོར་ཐོག་ནས་འཛམ་གླིང་ནང་ཨང་༥པ་ཆགས་ཡོད་པ་དང་།ཡི་གེ་འབྲི་ཀློག་གི་ཤེས་ཚད་ཐད་ནས་ཀྱང་སྔོན་ཆད་བརྒྱ་ཆ་༡༤ཙམ་ནས་ད་ལྟ་བརྒྱ་ཆ་༧༤ཙམ་ལ་བསླེབས་ཡོད་པ་རེད།དེ་བཞིན་ཆབ་སྲིད་ཐོག་ནས་འཛམ་གླིང་གི་སྟོབས་ཤུགས་ཆེ་ཤོས་རྒྱལ་ཁབ་ནང་ཚུད་པ་དེ།འདས་པའི་ལོ་བདུན་ཅུ་ལྷག་གི་ཧ་ལས་པའི་གྲུབ་འབྲས་ཆེན་པོ་རེད་བསམ་གྱི་འདུགདེ་བས་རྒྱ་གར་རང་བཙན་ཉིན་མོར་འཚམས་འདྲི་ཞུས་པ་དང་སྦྲགས།བོད་མི་དང་བོད་དོན་ཆེད་དུ་རྒྱ་གར་གཞུང་མང་གཉིས་ལས་བཀའ་དྲིན་ཆེ་བ་འཛམ་གླིང་འདིའི་ནང་རྒྱལ་ཁབ་གཞན་ཡོད་པ་མ་རེད།དེ་བས་སྙིང་ཐག་པ་ནས་ཐུགས་རྗེ་ཆེ།ཞེས་གསུངས་སོང་།